ด่วน เด้ง ผบก.น.5 กับ 4 เสือทุ่งมหาเมฆ เซ่น 4 ศพ บ่อนพระราม 3 
คำสั่ง บช.น.ให้ ผบก.น.5 กับผกก.สภ.ทุ่งมหาเมฆ พร้อมรองผกก.ป.สวป.สว.สส. มาปฏิบัติราชการที่ ศปก.น. พร้อมตั้งกรรมการตรวจสอบข้อเท็จจริง กรณีมีการยิงกันตาย 4 ศพ ในบ่อนย่านพระราม 3จากกรณีเหตุกลุ่มคนลักลอบเล่นการพนัน และใช้อาวุธปืนยิงกันภายในอาคารพาณิชย์ ภายในถนนพระราม 3 ซอย 66 เป็นเหตุให้มีผู้เสียชีวิตจำนวน 4 ราย ตามที่มีการนำเสนอข่าวไปแล้วนั้นต่อมา เมื่อเวลา 17.00 น. วันที่ 4 ส.ค. มีรายงานว่า กองบัญชาการตำรวจนครบาล (บช.น.) ได้มีคำสั่งที่ 313/63 ลงวันที่ 4 ส.ค.63 เรื่อง ให้ข้าราชการตำรวจปฏิบัติราชการและรักษาราชการแทน โดยให้ข้าราชการตำรวจ จำนวน 5 นาย มาปฏิบัติราชการที่ ศปก.น. ดังนี้1. พล.ต.ต.สามารถ ศรีสิริวิบูลย์ชัย ผบก.น.52. พ.ต.อ.สุธี เสนห์ลักษณา ผกก.สน.ทุ่งมหาเมฆ3. พ.ต.ท.อดิเรก โปธิปัน รองผกก.ป.สน.ทุ่งมหาเมฆ4. พ.ต.ท.ณรงค์ แป้นปลื้ม สวป.สน.ทุ่งมหาเมฆ5.พ.ต.ท.ณัขฐปกรณ์ หัตคำ สว.สส.สน.ทุ่งมหาเมฆโดยมอบหมายให้ พล.ต.ต.จิรพัฒน์ ภูมิจิตร รอง ผบช.น. รรท.ผบก.น.5 และ พ.ต.อ.พิทักษ์ สุทธิกุล รอง ผบก.อคฝ. ปฏิบัติราชการ บก.น.5 รรท.ผกก.สน.ทุ่งมหาเมฆสำหรับการตรวจสอบข้อเท็จจริงนั้น บช.น. ได้มีคำสั่งที่ 134/63 ลงวันที่ 4 ส.ค.63 เรื่อง แต่งตั้งคณะกรรมการตรวจสอบข้อเท็จจริง มอบหมายให้ พล.ต.ต.สุคุณ พรหมายน รอง ผบช.น. เป็นประธานคณะกรรมการ เพื่อให้ได้ข้อเท็จจริงว่ากรณีดังกล่าวมีเจ้าหน้าที่ตำรวจผู้รับผิดชอบ ปล่อยปละละเลย ไม่สนใจ ไม่สามารถปฏิบัติหน้าที่ป้องกันและปราบปรามความผิดเกี่ยวกับบ่อนการพนันได้อย่างมีประสิทธิภาพหรือไม่อย่างไร ทั้งนี้ ผบ.ตร.ได้กำชับให้ บช.น. ดำเนินการตามอำนาจหน้าที่อย่างเด็ดขาดในส่วนที่ปรากฏภาพตามสื่อต่าง ๆ ว่ามีภาพการขนย้ายสิ่งของภายในอาคาร รวมทั้ง ปรากฏภาพว่ามีกล้องวงจรปิดภายในอาคาร ซึ่งหลังที่เจ้าหน้าที่ตำรวจและเจ้าหน้าที่พิสูจน์หลักฐานเดินทางมาถึงที่เกิดเหตุแล้วไม่พบสิ่งของและกล้องวงจรปิดดังกล่าวแต่อย่างใดนั้น กรณีดังกล่าว ผบช.น. ได้สั่งการให้พนักงานสอบสวนรวบรวมพยานหลักฐานที่เกี่ยวข้อง หากผู้ใดได้กระทำการเคลื่อนย้ายซึ่งพยานหลักฐานในคดี เป็นการกระทำความผิดตามประมวลกฎหมายอาญา มาตรา 184 ฐาน ช่วยผู้อื่นให้ไม่ต้องรับโทษ รับโทษน้อยลง ทำให้เสียหาย ทำลาย ซ่อนเร้น เอาไปเสีย หรือทำให้สูญหายหรือไร้ประโยชน์ ซึ่งพยานหลักฐานในการกระทำความผิด ให้พนักงานสอบสวนดำเนินคดีตามกฎหมายทุกราย ทั้งนี้ บช.น. จะได้แจ้งความคืบหน้าคดีดังกล่าวให้ทราบอย่างต่อเนื่องผู้สื่อข่าวรายงานว่า ในส่วนของตำแหน่ง รอง ผกก.สส.สน.ทุ่งมหาเมฆ ที่ไม่ถูกเด้ง เนื่องจากได้ลาหยุดราชการ 2 วัน ตั้งแต่วันที่ 3-4 ส.ค.
คำสั่ง บช.น.ให้ ผบก.น.5 กับผกก.สภ.ทุ่งมหาเมฆ พร้อมรองผกก.ป.สวป.สว.สส. มาปฏิบัติราชการที่ ศปก.น. พร้อมตั้งกรรมการตรวจสอบข้อเท็จจริง กรณีมีการยิงกันตาย 4 ศพ ในบ่อนย่านพระราม 3 
ย้ายตำรวจ,ย้านตำรวจสน.ทุ่งมหาเมฆ,ยิง4ศพ,ยิง4ศพในบ่อน,บ่อนเฮียตี้,ข่าวทั่วไป